সুদীপ বন্দ্যোপাধ্যায়কে গ্রেফতারের প্রতিবাদে আজও বিক্ষোভ আন্দোলন। নিউ কোচবিহার স্টেশনে আন্দোলনে  তৃণমূল কর্মীরা। বিক্ষোভ আন্দোলনে ব্যাহত হয় ট্রেন চলাচল। আটকে পড়ে পদাতিক এক্সপ্রেস, রঙ্গিয়া-NGP প্যাসেঞ্জার। ফলে  বিপাকে পড়েন ট্রেন যাত্রীরা।
 ওয়েব ডেস্ক : সুদীপ বন্দ্যোপাধ্যায়কে গ্রেফতারের প্রতিবাদে আজও বিক্ষোভ আন্দোলন। নিউ কোচবিহার স্টেশনে আন্দোলনে  তৃণমূল কর্মীরা। বিক্ষোভ আন্দোলনে ব্যাহত হয় ট্রেন চলাচল। আটকে পড়ে পদাতিক এক্সপ্রেস, রঙ্গিয়া-NGP প্যাসেঞ্জার। ফলে  বিপাকে পড়েন ট্রেন যাত্রীরা। কেন্দ্রের বিরুদ্ধে রাজনৈতিক প্রতিহিংসার অভিযোগ তুলে বিটি রোড অবরোধ করে তৃণমূল। প্রায় ঘণ্টাখানেক অবরোধ-বিক্ষোভ চলে এই ব্যস্ত রাস্তায়। স্লোগান-আন্দোলনে উত্তাল হয়ে ওঠে গোটা এলাকা। সামিল হন রবীন্দ্রভারতী বিশ্ববিদ্যালয়ের তৃণমূল কর্মী ইউনিয়ন ও তৃণমূল ছাত্র পরিষদের সদস্য-সমর্থকরা। স্লোগান তোলা হয়, মোদী হঠাও-দেশ বাঁচাও। রাস্তায় বসে পড়ে চলে বিক্ষোভ। পুলিস নীরব দর্শক। অবরোধের সঙ্গেই পাল্লা দিয়ে বাড়তে থাকে দুর্ভোগ। এক ঘণ্টারও বেশি সময় এভাবেই চলার পর, শেষপর্যন্ত পুলিসের অনুরোধে তুলে নেওয়া হয় অবরোধ।   আসানসোলের জামুরিয়ায় চাঁদা মোড়ে ২ নম্বর জাতীয় সড়কে বিক্ষোভ দেখান তৃণমূল কর্মী সমর্থকরা। শিয়ালদা-বারুইপুর শাখার মল্লিকপুর স্টেশনেও রেল ট্র্যাকে নেমে আন্দোলন করেন তৃণমূল কর্মীরা।